《琵琶》
唐代·佚名

粉胸绣臆谁家女，香拨星星共春语。七盘岭上走鸾铃，

十二峰头弄云雨。千悲万恨四五弦，弦中甲马声骈阗。

山僧扑破琉璃钵，壮士击折珊瑚鞭。珊瑚鞭折声交戛，

玉盘倾泻真珠滑。海神驱趁夜涛回，江娥蹙踏春冰裂。

满坐红妆尽泪垂，望乡之客不胜悲。曲终调绝忽飞去，

洞庭月落孤云归。

作者简介：亦称无名氏，是指身份不明或者尚未了解姓名的人。源于古代或民间、不知由谁创作的文学、音乐作品会以佚名为作者名称。